Μπραντ Ρένφρο

Ο Μπραντ Ρένφρο (), (25 Ιουλίου 1982 - 15 Ιανουαρίου 2008) ήταν Αμερικανός ηθοποιός από το Τενεσί. Η πρώτη του εμφάνιση στον κινηματογράφο έγινε το 1994 στην ταινία Ο πελάτης σε ηλικία μόλις 12 ετών. Πρωταγωνίστησε σε 24 ταινίες και σε πολλά τηλεοπτικά επεισόδια σε όλη την καριέρα του. Βρέθηκε νεκρός στις 15 Ιανουαρίου του 2008.

 Πρώτα χρόνια 
Γεννήθηκε στο Νόξβιλ του Τενεσί στις 25 Ιουλίου του 1982 και ήταν γιος της Άντζελας και του Μαρκ Ρένφρο.Brad Renfro Biography. Yahoo! Movies.[http://www.filmreference.com/film/14/Brad-Renfro.html Brad Renfro] Film Reference.com.</ref> Τον μεγάλωσε η γιαγιά του, Τζόαν Ρένφρο, η οποία ήταν επίτροπος σε εκκλησία. Το 2006 εξέτισε 10 ημέρες στη φυλακή, καταδικασμένος για οδήγηση υπό την επήρεια ουσιών και για <ref>Actor Brad Renfro found dead in Los Angeles home  CNN.com. 15 Ιανουαρίου 2008. απόπειρα κατοχής ναρκωτικών (ηρωίνη).

 Καριέρα ως ηθοποιός 
Τον ανακάλυψαν στα 10 του χρόνια και ο μικρός Μπραντ έπαιξε στο πλευρό της Σούζαν Σαράντον και του Τόμι Λι Τζόουνς, στην ταινία του Τζόελ Σουμάχερ Ο πελάτης (The Client), μια από αυτές που είχαν μεγάλη ειπρακτική επιτυχία το 1994.

Το 1995 κέρδισε το βραβείο πρωτοεμφανιζόμενου αστεριού του Hollywood Reporter'''s και ψηφίστηκε από το περιοδικό People 's "στα 30 κορυφαία πρόσωπα ηλικίας κάτω των 30 ετών."  Επίσης, το 1998 βραβεύτηκε με βραβείο καλύτερου ανδρικού ρόλου στο Διεθνές Κινηματογραφικό Φεστιβάλ του Τόκιο, για την ταινία Apt Pupil.

Ένας σημαντικός ρόλος του ήταν το 1996 αυτός του νεαρού Μάικλ Σάλιβαν για την ταινία Sleepers , που βασίστηκε στο αυτοβιογραφικό μυθιστόρημα του Λορέντσο Καρκατέρα. Στο έργο ο συγγραφεάς αφηγείται την τραυματική εμπειρία που έζησε ο ίδιος όταν ήταν έγκλειστος σε αναμορφωτήριο ανηλίκων στη Νέα Υόρκη. Την ταινία σκηνοθέτησε ο Μπάρι Λέβινσον και συμπρωταγωνίστησαν ο Ρόμπερτ ντε Νίρο, ο Κέβιν Μπέικον και ο Τζέισον Πάτρικ.

Πρωταγωνίστησε σε πολλές άλλες ταινίες, όπως το 2001 στο Ghost World και στο Bully , το 2005 στο The Jacket με την Κίρα Νάιτλι  και τον Άντρειν Μπρόντι, ενώ το 1995 ενσάρκωσε το Χακ Φιν στην ταινία  Τομ και Χακ.
Έπαιξε επίσης σε επεισόδιο της τηλεοπτικής σειράς  Law & Order: Criminal Intent. Λίγο πριν από το θάνατό του, εμφανίστηκε στην ταινία The Informers''.

 Θάνατος 
Ο Ρένφρο βρέθηκε νεκρός στις  15 Ιανουαρίου του 2008 στο διαμέρισμά του  στο Λος Άντζελες, έχοντας περάσει την προηγούμενη νύχτα πίνοντας με φίλους. Ο θάνατός του, σύμφωνα με την ιατροδικαστική έρευνα, ήταν αποτέλεσμα υπερβολικής δόσης ηρωίνης.

 Φιλμογραφία 
 Χρονιά  Ταινία  Ρόλος 1994   Ο πελάτης  Μαρκ Σουέι 1995   Tom and Huck  Χακ Φινν The Cure  Έρικ 1996   Sleepers  νεαρός Μάικλ Σάλιβαν 1997  Telling Lies in America  Κάρτσι Τζόνας 1998  Apt Pupil  Τοντ Μπάουντεν 2001  Bully  Μάρτι Πούτσιο Tart   Γουίλιαμ Σέλερς Ghost World   Τζος 2002   American Girl  Τζέι Γκραμπ Deuces Wild  Μπόμπι 2005  The Jacket  Άγνωστος 2006  10th and Wolf  Βίνσεντ 2008  The Informers  Τζακ

 Παραπομπές 

 Εξωτερικοί σύνδεσμοι 

 Ο Ρένφρο στην IMDB

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης